**Partnaravtale**

mellom

**Høgskulen på Vestlandet, Fakultet for lærarutdanning, kultur og idrett og**

|  |
| --- |
| **Namn partnarskule:** |
| **E-postadresse skule:** |
| **Postadresse skule:** |
| **Namn kommune:** |

1. **Avtaleperiode**

Avtalen er løpande og gjeld frå 01.08.2023.

1. **Formål**

Avtalen skal sikre at HVL og partnarskulen gir praksisopplæring av god kvalitet i samsvar med avtalar og regelverk som gjeld den enkelte utdanning. Målet er styrka samarbeid mellom HVL og partnarskulen og god samanheng mellom opplæring på studiestad og i praksis. Praksissamarbeidet kan omfatte grunnskulelærarutdanningar, faglærarutdanningar, bachelorutdanningar, praktisk-pedagogisk utdanning, masterutdanningar, barnehagelærarutdanningar og vidareutdanningar. Samarbeid på andre område er også ønskjeleg, f.eks. innanfor undervisning, etter- og vidareutdanning og forsking og utviklingsarbeid.

1. **Rammer/regelverk for gjennomføring av praksis**

Forskrift om tilsyn med utdanningskvaliteten i høgare utdanning og nasjonale forskrifter om rammeplanar for lærarutdanningane, med tilhøyrande retningslinjer, legg føringar for samarbeidet. I tillegg er gjeldande lokale studieplanar og retningslinjer for praksis, samt Forskrift om skikkavurdering i høgare utdanning forpliktande for partane. Fakultetet sine [[nettsider om praksis](https://www.hvl.no/student/praksis/praksis-for-flki/)](https://www.hvl.no/student/praksis/praksis-for-flki/)  har lenker til dokumenta og oppdatert informasjon om praksis for dei ulike utdanningane.

1. **Ansvaret til partnarskulen og skuleeigar**

## Eigar sitt ansvar og oppgåver

Der det også er inngått avtale med eigar, er eigar sitt ansvar og oppgåver omtalt i eigen samarbeidsavtale. Sjå vedlegg og informasjon på [nettsida om praksis for praksisfeltet](https://www.hvl.no/student/praksis/praksis-for-flki/informasjon-til-praksisfeltet-i-grunnskulelararutdanninga/).

## Skuleleiar sitt ansvar og oppgåver

* Ha overordna ansvar for gjennomføring av og kvalitet i praksisopplæringa på skulen
* Delta aktivt i samarbeid med HVL og kvart år melde inn tal på studentar dei kan ta i mot
* Ta medansvar for å sikre tilstrekkeleg mengd praksisplassar
* Koordinere økonomiske forhold mellom HVL og skulen
* Sørge for at heile personalet i skulen er involvert i praksis og legge til rette for at studentane får gode læringsforhold og har tilgang til nødvendig utstyr, inkludert nødvendige digitale tilgangar for å gjennomføre praksis
* Legge til rette for organisering av praksis i team for å sikre tilstrekkeleg praksis i faga til studenten
* Velje kvalifiserte praksislærarar som har lærarutdanning, tre års relevant arbeidserfaring etter fullført pedagogisk utdanning og formell kompetanse i faga dei skal rettleie studentane i
* Legge til rette for at praksislærarane har eller gjennomfører rettleiingskurs på minimum 15 studiepoeng
* Informere om skulen og skulen sine forventningar til studentane og sørge for at studentane får innsikt i skuleleiing, skulen som organisasjon, skulen sine samarbeidspartnarar og satsingsområde
* Iverksette tiltak slik at praksisopplæringa kan gjennomførast som avtalt ved sjukdom, permisjon, oppseiing eller andre endringar av arbeidssituasjonen for praksislærarar og informere HVL om endringane
* Legge til rette for at studentar som må ta att delar av praksis får gjennomføre dette
* Bidra i vurdering av studenten sin praksis i samarbeid med praksislærar og HVL ved behov. Ved fare for ikkje bestått eller spørsmål om skikkaheit skal leiar involverast.
* Bidra til at praksis blir evaluert og følgje opp evalueringa i samarbeid med HVL

## Praksislærar sitt ansvar og oppgåver

* Organisere og gjennomføre rettleia og vurdert praksis i samsvar med informasjon og arbeidsoppgåver omtala på nettsidene for praksisopplæring knytt til den enkelte utdanninga.
* Involvere studentane i kjerneaktivitetar som t.d. foreldresamarbeid, elevsamtalar, samarbeid med eksterne aktørar og planlegging av arbeidsåret.
1. **Fakultetet sitt ansvar og oppgåver**
* Utvikle og kvalitetssikre studieprogramma inkludert overordna ansvar for innhald, kvalitet og vurdering i praksisopplæringa
* Sørge for at fagmiljøa ved fakultetet har relevant og oppdatert kunnskap frå praksisfeltet
* Legge til rette for fagleg samarbeid mellom fakultet, eigar og skulen
* Hente inn gyldig politiattest for studentar som skal gjennomføre obligatorisk praksis
* Fordele studentar på dei ulike praksisskulane
* Ha ansvar for avtalar, årlege vedlegg med oversikt over tal studentar og godtgjering til skulen
* Gjennomføre planlegging, praksisoppfølging og vurdering i samarbeid med skulen
* Ha dialog med skulen om tilrettelegging, fråvær og ikkje bestått praksis
* Ha gode system for gjensidig evaluering av praksisstudiar
1. **Omfang og organisering av praksisopplæringa**

Partnarskulen og HVL avtaler i løpet av vårsemesteret praksisomfanget ved skulen for påfølgande studie-/ skuleår. I tillegg kan det vere behov for å avtale noko praksis etter semesterstart. Behov for praksisplassar vil variere frå år til år på grunn av varierande studietilbod og studenttal. HVL tek atterhald om tilstrekkeleg tal studentar i praksisplasseringa. Ved behov for justeringar etter at omfang er godkjent, skal partane informere kvarandre så tidleg som mogleg.

1. **Økonomi**

Høgskulen betaler eit fast beløp til skulen per student per praksisdag for avtalt tal studentar. Satsen er knytt til tariff-festa lønn i skule og blir justert årleg i tråd med sentralt avtalt lønnsjustering med verknad frå oppstart nytt studieår. Sjå nettside for praksisfeltet med informasjon om praksisrefusjon, oversikt over fastsett beløp og prinsipp for fastsetting og justering av satsar. Skulen eller kommunen sender faktura på refusjon for praksis til HVL to gonger pr. år; innan 1.desember og 1. juni.

1. **Samarbeidsforum og kompetanseutvikling**

Studentar, representantar frå praksisstad og HVL deltek i ulike samarbeidsforum (fysiske eller digitale møte) før, undervegs og etter praksisperiodane. HVL utarbeider planar for samarbeid saman med praksisfeltet.

Gjensidig kompetanseutvikling kan omfatte:

* utveksling av kunnskap og erfaringar som kan inngå i utvikling av skulen, praksisopplæringa og utdanninga som heilskap
* vidareutdanning i rettleiing for praksislærarar
* fagdagar, konferansar/seminar og forskingsdagar på HVL kor praksislærarar og leiarar vert inviterte
* deltaking i forsking og utviklingsarbeid
* hospiteringsordningar
1. **Gjensidig evaluering**

HVL har hovudansvar for evaluering av praksisstudiar. Evalueringa skal gjennomførast i samarbeid med studentar og praksisfelt, og i tråd med rammeverk for det systematiske arbeidet med kvalitet i utdanningane ved HVL. Evalueringar av praksisstudiar skal utformast slik at partane vert ivaretekne og kan nyttiggjere seg desse i forbetringsarbeidet. Resultata skal gjerast kjent i organisasjonane og danne grunnlag for kontinuerleg forbetringsarbeid.

1. **Informasjonsdeling og teieplikt**

Alle partar skal sørge for forsvarleg kommunikasjon samt oppbevaring av dokument og anna materiale av betydning for samarbeidet, uansett form. Partane er pålagd teieplikt etter forvaltningslova §§ 13. Studentar er og underlagt gjeldande lov- og regelverk for personalet ved den aktuelle partnarskulen. Studentane signerer teieplikt i samband med semesterregistrering ved studiestart. Partnarskulen har høve til å be studentane signere eiga teieplikt.

Alle partar pliktar å sørge for at personvernet vert ivareteke. HVL er behandlingsansvarleg institusjon, og har dermed overordna ansvar for å sikre at studentar følger personvernregelverket.

1. **Forsikring**

Studentar i pedagogisk praksis er rekna som arbeidstakarar etter yrkesskadeforsikringslova § 2 b og skadeserstatningslova § 2-1, og skal vere dekka av forsikringa til praksisstaden.

1. **Oppseiing**

Begge partar kan skriftleg sei opp eller be om reforhandling av avtalen med seks månaders frist. Endringar i lov- eller planverk for utdanningane kan vere grunnlag for reforhandling. Partane skal halde kvarandre gjensidig informert så tidleg som mogleg om planar, tiltak og situasjonar som kan påverke omfanget av partane sine plikter, slik at endringar kan planleggast og gjennomførast i forsvarlege former.

Dersom det oppstår tvist om tolking eller gjennomføring av denne avtalen, skal det løysast gjennom drøftingar eller reforhandlingar mellom partane.

1. **Signaturar**

|  |  |
| --- | --- |
| Dato:For partnarskule:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rektor | For HVL: Laila Elise Vindenes – seniorrådgjevar/fagansvarleg praksis FLKI*Avtalen er elektronisk godkjent ved HVL og har difor ikkje handskriven signatur.* |

# Tillegg til avtalen

## Vedlegg:

## Samarbeidsavtale på eigarnivå

## Informasjon om praksis ved HVL:

På [nettsidene for praksis ved HVL](https://www.hvl.no/student/praksis/) finn ein spesifikk informasjon om praksis for den enkelte utdanninga og regelverk som regulerer samarbeidet og praksisopplæringa.

## Nasjonale føringar for praksis i dei ulike utdanningane:

* + [Rammeplanar for høgare utdanning](https://www.regjeringen.no/no/tema/utdanning/hoyere-utdanning/rammeplaner/id435163/)
	+ [Nasjonale retningslinjer for lærarutdanningane](https://www.uhr.no/temasider/nasjonale-retningslinjer/nasjonale-retningslinjer-for-larerutdanningene/)

## Lover og forskrifter:

* + [Lov om universitet og høyskoler](https://lovdata.no/dokument/NL/lov/2005-04-01-15)
	+ [Studietilsynsforskrifta 2017](https://lovdata.no/dokument/SF/forskrift/2017-02-07-137)
	+ [Forskrift om studium og eksamen ved HVL 2022](https://lovdata.no/dokument/SF/forskrift/2022-06-16-1450)
	+ [Opplæringslova (1998) grunnskule og vidaregåande skule](https://lovdata.no/dokument/NL/lov/1998-07-17-61)
	+ [Barnehagelova. (2005).](https://lovdata.no/dokument/NL/lov/2005-06-17-64)